The Roots «The Tipping Point»
(Geffen/Universal) 

The Roots leverer varene 

Hiphop-kollektivet The Roots åpner med låta «Star», som er en ren hyllest til Sly & The Family Stone. 
Rapperne Black Thought, ?uestlove & co fortsetter med minst like fengende «I Don't Care» og «Don't Say Nuthin'». 
Selv om ikke «The Tipping Point» inneholder noe lignende superhiten vi fikk med Cody Chesnutt-låta «The Seed 2.0» i 2002, er dette et mye mer helstøpt album. 
Der «Phrenology» sprikte i litt for mange retninger, greier «The Tipping Point» å samle trådene. 
«The Tipping Point» inneholder flere groovy og funky sanger, og min absolutte favoritt er den reggaeinspirerte sommerlåta «Guns Are Drawn». 

MARIT AABY VEBENSTAD 
